ROMÂNIA

JUDEŢUL BUZĂU

MUNICIPIUL BUZĂU

                                             - CONSILIUL LOCAL -
H O T Ă R Â R E 
privind constatarea încetării de drept, înainte de expirarea duratei normale a mandatului consilierului local Laurențiu – Cristinel Țepeluș și declararea ca vacant a locului ocupat de acesta în cadrul Consiliului Local al Municipiului Buzău 

Consiliul Local al Municipiului Buzău, judeţul Buzău, întrunit în şedinţă ordinară;


Având în vedere:
- demisia domnului Laurențiu – Cristinel Țepeluș înregistrată la Primăria municipiului Buzău la nr. 138.989/18.12.2020;

- referatul de aprobare al primarului municipiului Buzău, înregistrat la nr. 428/CLM/21.12.2020;
- referatul constatator nr. 139.220 din 21.12.2020 întocmit de către Primarul și Secretarul general al Municipiului Buzău;

- avizul Comisiei juridice, pentru administraţie publică locală, disciplină, respectarea drepturilor şi libertăţilor cetăţenești a Consiliului Local al Municipiului Buzău;


- prevederile art. 204, alin. (2), lit. a), alin. (3), alin. (6), alin. (7), alin. (10), alin. (17) din O.U.G. nr. 57/2019 privind Codul Administrativ, cu modificările și completările ulterioare, 
În temeiul art. 129, alin. (1), art. 139, alin. (1), coroborat cu art. 5, lit. ee) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare, 

H O T Ă R Ă Ș T E:

Art.1.- Se ia act că la data de 21.12.2020 a încetat de drept, prin demisie, mandatul de consilier local al domnului Laurențiu – Cristinel Țepeluș, ales pe listele Partidului Social Democrat, înainte de expirarea duratei normale a acestuia.

Art. 2.- Cu aceeași dată, se declară vacant locul ocupat de acesta în cadrul Consiliului Local al Municipiului Buzău.
Art.3.- Primarul municipiului Buzău, prin intermediul Serviciului Financiar - Contabil, precum şi secretarul general la municipiului Buzău, vor aduce la îndeplinire prevederile prezentei hotărâri.
PREȘEDINTELE DE ȘEDINȚĂ

                                 consilier local Ionuț - Sorin Apostu
                          CONTRASEMNEAZĂ:
                           SECRETARUL GENERAL AL MUNICIPIULUI BUZĂU,

                           Eduard Pistol
Buzău, 22 decembrie 2020
Nr. 268
Această Hotărâre a fost adoptată de Consiliul Local al Municipiului Buzău în ședința din data de 22 decembrie 2020, cu respectarea prevederilor art. 139, alin. (1), coroborat cu art. 5, lit. ee) din din O.U.G. nr. 57/2019 privind Codul administrativ, cu modificările și completările ulterioare, cu un număr de 21 voturi pentru, 0 abținere și 0 voturi împotrivă, din numărul total de 21 consilieri în funcție și 21 consilieri prezenți la ședință. 
ROMÂNIA

JUDEŢUL BUZĂU

MUNICIPIUL BUZĂU

        - PRIMAR -
Nr. 428/CLM/21.12.2020
REFERAT  DE  APROBARE
la proiectul de hotărâre privind constatarea încetării de drept, înainte de expirarea duratei normale a mandatului consilierului local Laurențiu – Cristinel Țepeluș și declararea ca vacant a locului ocupat de acesta în cadrul Consiliului Local al Municipiului Buzău 
La data de 18.12.2020 a fost înregistrată la Primăria municipiului Buzău, la nr. 138.989, demisia - începând cu data de 21.12.2020 - a domnului Laurențiu – Cristinel Țepeluș.
Având în vedere dispozițiile din O.U.G. nr. 57/2019 privind Codul Administrativ, cu modificările și completările ulterioare, propun constatarea încetării de drept a mandatului de consilier local al acestuia, înainte de expirarea duratei normale a acestuia, precum şi declararea ca vacant al locului consilierului local.
Faţă de cele de mai sus, supun adoptării plenului consiliului local proiectul de hotărâre anexat.

PRIMAR,

                                    Constantin Toma
 ROMÂNIA

    JUDEŢUL BUZĂU

 MUNICIPIUL BUZĂU

  - SECRETAR GENERAL -

       Nr. 139.220 din 21.12.2020
REFERAT CONSTATATOR

la proiectul de hotărâre privind constatarea încetării de drept, înainte de expirarea duratei normale a mandatului consilierului local Laurențiu – Cristinel Țepeluș și declararea ca vacant a locului ocupat de acesta în cadrul Consiliului Local al Municipiului Buzău 


La data de 18.12.2020, domnul Laurențiu Cristinel Țepeluș și-a depus demisia din funcția de consilier local, care a fost înregistrată la Registratura Generală a Primăriei municipiului Buzău la nr. 138.989 din aceeași dată.
Domnul Laurențiu Cristinel Țepeluș a fost ales deputat în Parlamentul României, potrivit Certificatului doveditor al alegerii deputatului, pe care acesta l-a atașat la cererea de demisie.

Potrivit art. 88, alin. (1), lit. g) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare, funcția de consilier local este incompatibilă cu calitatea de deputat sau senator.
  
Potrivit art. 91, alin. (3) din Legea nr. 161/2003, care prevede că alesul local poate renunţa la funcţia deţinută înainte de a fi numit sau ales în funcţia care atrage starea de incompatibilitate sau în cel mult 15 zile de la numirea sau alegerea în această funcţie, domnul Laurențiu – Cristinel Țepeluș a renunțat, prin demisie, începând cu data de 21.12.2020, la funcția de consilier local, pentru a înlătura starea de incompatibilitate.
Având în vedere dispozițiile din O.U.G. nr. 57/2019 privind Codul Administrativ, cu modificările și completările ulterioare, s-a impus adoptarea prezentului proiect de hotărâre prin care să se constate încetarea de drept a mandatului de consilier local al acestuia, înainte de expirarea duratei normale a acestuia, precum şi declararea ca vacant al locului consilierului local.

Proiectul de hotărâre a fost întocmit cu respectarea termenelor și condițiilor legale, care au fost invocate în preambulul acestuia.

Atașăm alăturat demisia domnului Laurențiu – Cristinel Țepeluș, însoțită de Certificatul doveditor al alegerii deputatului.
PRIMARUL MUNICIPIULUI BUZĂU,
       Constantin Toma       
SECRETARUL GENERAL AL MUNICIPIULUI BUZĂU,

Eduard Pistol
